Source: http://docplayer.fi/673481-Pitka-sahkokatko-ja-yhteiskunnan-elintarkeiden-toimintojen-turvaaminen.html
Timestamp: 2016-10-23 10:12:32+00:00
Document Index: 18714538

Matched Legal Cases: ['kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'KKO ']

⭐Pitkä sähkökatko ja yhteiskunnan elintärkeiden toimintojen turvaaminen
Download "Pitkä sähkökatko ja yhteiskunnan elintärkeiden toimintojen turvaaminen"
1 Sähkökatko jätti 45 miljoonaa yhdysvaltalaista ja 10 miljoonaa kanadalaista ilman sähköä elokuussa New Yorkissa ihmiset jäivät jumiin asemille metro- ja raideliikenteen pysähdyttyä. Pelastustyöntekijät kantoivat Ruotsissa vuonna 2003 sähkökatkon vuoksi hissiin jäänyttä naista Karslkronassa. Katko vaikutti lähes 4 miljoonan ruotsalaisen ja tanskalaisen arkeen. Autot ja ihmiset ruuhkauttivat Brooklynin sillan sähkökatkon aiheuttamassa liikennekaaoksessa. Pitkä sähkökatko ja yhteiskunnan elintärkeiden toimintojen turvaaminen Kuvat: Lehtikuva Oy Piirrokset: Elina Liikanen, 2008 Taitto: Tiina Takala, puolustusministeriö Paino: Painoyhtymä Oy, Porvoo, 2009 Julkaisija: Puolustusministeriö Eteläinen Makasiinikatu 8 PL 31, HELSINKI ISBN:2 Pitkä sähkökatko ja yhteiskunnan elintärkeiden toimintojen turvaaminen Sisällysluettelo 1. Esipuhe Suomen sähköverkko Sähkökatkojen todennäköisimmät aiheuttajat Miten viranomaiset varautuvat Vesi- ja jätevesihuolto Elintarvikehuolto Pankit ja maksuliikenne Liikenne ja polttoainehuolto Tele- ja tietoliikenne Lämmitys Päiväkodit ja koulut Sairaalat ja terveyskeskukset Kotona asuvat erityisryhmät Pelastus ja turvallisuus Hissit Maatalous ja kalanviljely Tiedottaminen Puolustusministeriö Eteläinen Makasiinikatu 8 PL 31, HELSINKI Kuvat: Lehtikuva Oy Piirrokset: Elina Liikanen, 2008 Taitto: Tiina Takala, puolustusministeriö Paino: Painoyhtymä Oy, Porvoo, 2009 ISBN: YETTS -laatikot viittaavat valtioneuvoston periaatepäätökseen yhteiskunnan elintärkeiden toimintojen turvaamisen strategiaksi ( )3 1. ESIPUHE Kirjoittajat Jaana Laitinen toimittaja Luvut 2. Suomen sähköverkko 7. Pankit ja rahaliikenne 8. Liikenne ja polttoainehuolto 9. Tele- ja tietoliikenne 10. Lämmitys 13. Kotona asuvat erityisryhmät 15. Hissit 17. Tiedottaminen Suvi Vainio toimittaja Luvut 3. Sähkökatkojen todennäköisimmät aiheuttajat 4. Miten viranomaisia kannustetaan varautumaan 5. Vesi- ja jätevesihuolto 6. Elintarvikehuolto 11. Päiväkodit ja koulut 12. Sairaalat ja terveyskeskukset 14. Pelastus ja turvallisuus 16. Maatalous ja kalanviljely Sähkökatkojen vaikutukset on syytä huomioida valmiussuunnittelussa Suomalaisen yhteiskunnan varautumisen perusteet ovat teknologisen kehityksen ja globalisaation myötä muuttuneet kovasti kymmenen viime vuoden aikana. Muutostrendeistä merkittävimpiä ovat yhteiskunnan verkottuminen ja riippuvuuden kasvu erilaisista teknisistä järjestelmistä. Varsinkin riippuvuus sähköstä on kasvanut merkittävästi. Siksi tärkeimpien uhkakuvien joukkoon on nostettu sähköisen infrastruktuurin vakava häiriintyminen. Kotitaloutemme ja elinkeinoelämämme toimivat nykyisin täysin sähkön varassa. Jo suhteellisen lyhyet katkot lamauttavat veden jakelun, jäteveden poiston, kauppojen, pankkien ja bensiiniasemien toiminnan sekä osan liikenteestä. Pitkittyessään katkot vaikuttavat julkisten ja yksityisten laitosten toimintaan, terveydenhuoltoon, lämmitysjärjestelmiin, tiedonvälitykseen, jätevesien kulkuun käytännössä aivan kaikkeen toimintaan. Laaja ja pitkä sähkökatko saisi aikaan kriisin, jonka vakavuutta on vaikea etukäteen ennakoida. Käytännönläheistä koottua tietoa siitä, miten yhteiskunnan toiminta tuollaisessa tilanteessa häiriintyy, on ollut käytettävissä liian vähän. Valmiusharjoituksissa on viime aikoina paikallis- ja aluetasolla harjoiteltu yhä konkreettisempien häiriötilanteiden hoitamista, myös sähkökatkostilanteita. Kokemukset ovat osoittaneet, että sähkökatkojen konkreettisia vaikutuksia ei ole mietitty tarpeeksi pitkälle. On ollut vaikea hahmottaa sitä, kuinka laajasti katko vaikuttaa yhteiskunnan toimintakykyyn ja miten vakavia seuraukset voivat pahimpien uhkakuvien toteutuessa olla. Tämä teos pyrkii nyt osaltaan kannustamaan varautumisesta ja valmiussuunnittelusta vastaavia tahoja huomioimaan työssään vakavien sähkökatkojen riskit. Yhteiskunnan elintärkeiden toimintojen turvaamisen strategiassa (YETTS) on kuvattu ne toiminnot, joiden täytyy pysyä käynnissä kaikissa oloissa. Strategiassa todetaan painokkaasti, että sähköisen viestinnän ja tietoliikenteen sekä energiahuollon järjestelmät on suojattava ja varmennettava jo normaalioloissa kestämään myös erilaisten häiriötilanteiden ja poikkeusolojen vaatimukset. YETTS:n vuosien neljästä kehittämisen painopistealueesta kolme liittyy joko suoraan tai välillisesti sähköhuollon riskeihin. 2 Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 34 Puolustusministeriöllä on maassamme vastuu kokonaismaanpuolustuksen yhteensovittamisesta. Siksi ministeriö kokosi kokonaismaanpuolustuksen periaatteen mukaisesti hanketta varten hallinnon ja elinkeinoelämän edustajista ohjausryhmän, joka on tehnyt yhdessä työtä sähkökatkosten aiheuttamien uhkien tunnistamiseksi. Ryhmässä on ollut edustus Turvallisuus- ja puolustusasiain komiteasta, Tampereen Sähkölaitos -konsernista, Tampereen kaupungin viestintäyksiköstä, Puolustusministeriöstä sekä hankkeen rahoittajina toimineista Huoltovarmuuskeskuksesta, Energiateollisuus ry:stä, Sähköenergialiitto Sener ry:stä ja Fingrid Oyj:stä,. Teoksen toimittajat, Jaana Laitinen ja Suvi Vainio, ovat haastatelleet satoja asiantuntijoita saadakseen koottua keskeiset sähkökatkojen vaikutukset yhteiskuntamme toimintaan kansalaisten näkökulmasta katsottuna. Hanke on aiemmin tuottanut aiheesta myös kansalaisoppaan Pahasti poikki Näin selviät pitkästä sähkökatkosta. Kiitämme lämpimästi tekijöitä, rahoittajia sekä kaikkia asiantuntijatahoja, jotka ovat antaneet osaamisensa tämän teoksen syntymiseen. Teidän esimerkillinen sitoutumisenne, yhteistyöhalunne ja aktiivinen panostuksenne mahdollisti hankkeen jouhevan etenemisen ja hyvän lopputuloksen. Kiitos! Kirsti Haimila ohjausryhmän puheenjohtaja tiedottaja Puolustusministeriö Veli-Pekka Nurmi dosentti toimitusjohtaja Tampereen Sähkölaitos yhtiöt 2. SUOMEN SÄHKÖVERKKO Suomen sähköverkkoon kuuluvat kantaverkko, alueverkot ja jakeluverkot. Kantaverkossa sähköenergia siirretään voimantuotantoalueilta ja ulkomailta kulutuskeskittymiin. Valtaosa Suomessa käytettävästä sähköstä kulkee kantaverkon kautta. Osa sähköä tuottavista voimalaitoksista on liittynyt suoraan kantaverkkoon samoin kuin suuret kuluttajat, esimerkiksi isot tehtaat. Voimalaitokset voivat liittyä myös alue- tai jakeluverkkoon. Esimerkiksi sähköistetyt rautatieosuudet ottavat ajosähkön kantaverkosta, samoin Helsinki-Vantaan lentokenttä. Alue- ja jakeluverkot siirtävät sähköä omalla alueellaan. Koteihin sähkö tulee jakeluverkoista. Teollisuus, kauppa, palvelut ja maatalous taas saavat sähkön jakelu-, aluetai kantaverkosta käyttämänsä energiamäärän mukaan. Kantaverkko kulkee pääosin ulkoilmassa. Keskijänniteverkosta kymmenesosa ja pienjänniteverkoista kolmasosa kulkee kaapeleissa. Etenkin kaupunkien keskustoissa johdot on kaapeloitu maan alle. Pienjänniteverkko pyritään kaapeloimaan entistä useammin, mutta esimerkiksi kantaverkon kaapelointi olisi hyvin kallista. Osa pohjoismaista sähköjärjestelmää Suomi on osa yhteispohjoismaisia sähkömarkkinoita ja sähköjärjestelmää. Suomi myy sähköä pohjoismaisessa sähköpörssissä Nord Poolissa, josta se omistaa viidenneksen. Suomeen tulee sähköä Norjasta ja Ruotsista. Pääosa Suomen ulkomailta ostamasta sähköstä tulee kuitenkin Venäjältä. Itätuonti kattaa noin yhden ydinvoimalan tuottaman sähkön määrän. Myös Viroon on Suomesta tasavirtaverkkoyhteys, mutta sähkön kulku maiden välillä on kokonaisuuteen nähden pientä. Vuonna 2007 Suomeen tuotiin sähköä 14 prosenttia sähkön kokonaiskulutuksesta. Yhteispohjoismaisen sähköjärjestelmän kautta Suomi on kytketty myös Keski-Euroopan järjestelmään. Fingrid omistaa kantaverkon Muista Pohjoismaista poiketen Suomessa kantaverkon omistaa yksityinen yritys Fingrid Oyj. Se omistaa myös kaikki merkittävät ulkomaanyhteydet. Fingrid vastaa kantaverkon käytöstä, valvonnasta, ylläpidosta ja kehittämisestä. Sen tehtäviin kuuluu myös varmistaa, että kotimaan sähköjärjestelmä toimii taloudellisesti ja teknisesti parhaalla mahdollisella tavalla. Fingrid vastaa lisäksi sähkön riittävyydestä. Sillä on oikeus tehopulatilanteessa säännöstellä sähkön jakelua ja tarvittaessa jopa katkaista sähkön kulku joltakin alueelta, jos se on kokonaisuuden kannalta tarpeen. 4 Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 55 3. SÄHKÖKATKOJEN TODENNÄKÖISIMMÄT AIHEUTTAJAT Tavallisesti sähkökatko on ohi ennen kuin sitä edes huomaa. Myös tilastollisesti pitkät sähkökatkot ovat nykyään erittäin harvinaisia. Niitä sattuu eniten haja-asutusalueella, jossa sähköjohdot kulkevat ilmassa. Kaupungeissa verkot on yleensä kaapeloitu maan alle. Mikä on pitkä sähkökatko? Sähkön käyttäjän kannalta tilanne ja vuodenaika vaikuttavat siihen, kuinka pitkään ilman sähköä tulee toimeen. Leikkausta suorittava lääkäri ei voi jatkaa työtään ilman sähköä. Broilereita kohtaa joukkokuolema kahdessa tunnissa, jos koneellinen ilmanvaihto loppuu. Sähköä tarvitaan lähes kaikkeen nykyaikaisessa yhteiskunnassa. Kaikissa ammateissa tarvitaan sähköä jossakin muodossa. Suomessa sitä tarvitaan yleensä elämisessä pimeänä ja kylmänä vuodenaikana. Sähkökatko voi aiheuttaa harmia, pahimmillaan hengenvaaran. Pitkä sähkökatko kestää viranomaisten määritelmän mukaan yli kolme minuuttia. Silloin sähköt eivät palaudu automaattisesti hetkessä takaisin. Pitkä sähkökatko voidaan määritellä myös sillä perusteella, että kuluttajille maksetaan vakiokorvausta yli 12 tunnin sähkökatkoista. Vakiokorvauksista määrätään sähkömarkkinalaissa. Yksittäinen vika Suomen kantaverkossa, esimerkiksi voimalan putoaminen pois tuotannosta, ei vielä aiheuta pitkiä sähkökatkoksia kuluttajille. Kuitenkin kaksi samanaikaista merkittävää vikaa tai vian ilmeneminen korkean kulutuksen ja alhaisen tuotannon tilanteessa voivat johtaa jopa koko Suomen laajuiseen sähkökatkoon. Jos Suomen kantaverkosta johtuva vika aiheuttaa koko maan laajuisen sähkökatkon, sen kesto on etelässä pisin. Sähkön palauttaminen aloitetaan tällaisessa tilanteessa Pohjois-Suomesta. Lumi, tuuli ja ukkonen tavallisimmat syyt Pitkät sähköjakelun keskeytykset aiheutuvat useimmiten huonosta säästä, esimerkiksi myrskyistä, runsaista lumisateista, jäätävistä sateista ja salaman iskuista. Suuri osa sähköverkosta kulkee ulkoilmassa, minkä vuoksi se on alttiina muun muassa myrskyn kaatamille puille. Myrskyt aiheuttavat häiriöitä sähkönjakelussa erityisesti keski- ja pienjänniteverkossa. Ainoastaan suurjänniteverkkoa varten voidaan raivata niin leveä johtokatu, että kaatuvat puut eivät pääse koskettamaan johtoja ja aiheuttamaan keskeytyksiä sähkönjakeluun. Suomen kantaverkkoon kuuluu noin kilometriä voimajohtoja ja 106 sähköasemaa. Suomessa on noin kolme miljoona sähkön käyttäjää ja neljäsataa sähköä tuottavaa voimalaitosta. Valtaosa maasta oli sähköistetty 1960-luvun loppuun mennessä. Sähköverkko kattoi koko maan 1980-luvulle tultaessa. Kuva sähkömuseo Elektran kokoelmista. YETTS Talouden ja infrastruktuurin toimivuus Voimahuollon turvaaminen. Varmistetaan sähkön ja lämmön tuotannon, siirron ja jakelun kapasiteetin riittävyys sekä teknisten järjestelmien toimivuus. 6 Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 76 Räntälumi, tykkyyntyvä lumi sekä poikkeuksellisen suuri lumimäärä ovat uhka ilmajohdoille. Raskas lumi puiden oksilla voi painaa oksat johtojen päälle. Myös kova pakkanen voi aiheuttaa vikoja erottimille, katkaisijoille ja suojalaitteille. Erittäin kova pakkanen voi jopa katkaista johtimen. Salama aiheuttaa maa- tai oikosulun iskiessään sähköjohtoihin. Jos salama iskee muuntajaan, keskeytysaika lähialueella on muutamia tunteja. Kaapeliverkkoja salama vaurioittaa harvoin, mutta silloin keskeytys kestää pidempään. Maanalaisen verkon vian paikannus kestää kauemmin ja vian korjaaminen on hitaampaa. Vaikka myrskyistä puhutaan paljon, niiden määrä ei ole Suomessa tilastollisesti lisääntynyt. Kovat tuulet rannikolla voivat ilmastomuutoksen myötä tulevaisuudessa lisääntyä talvisin, koska meri on harvemmin jäässä. Lämpimän vuodenajan pidentyessä myös ukkosia voi esiintyä varhemmin keväällä ja pidemmälle syksyyn. Pyry ja Janika muistetaan Pyryn ja Janikan päivän myrskyt aiheuttivat vuonna 2001 sähkökatkoja, jotka koskivat yli ihmistä. Johtojen päälle kaatui noin puuta, minkä vuoksi verkkoyhtiöt joutuivat rakentamaan johtoja uudelleen noin 140 kilometriä. Sähkökatko kesti yli kaksitoista tuntia noin kuluttajalla. Pyryn päivänä 1. marraskuuta 2001 raskas räntälumi sekä myrskytuuli aiheuttivat laajoja tuhoja sähköverkolle etenkin Suomen länsi- ja eteläosissa. Kaksi viikkoa myöhemmin, Janikan päivänä 15. marraskuuta myrsky koetteli eniten maan keskiosaa. Voimakkaat tuulenpuuskat, joiden nopeus oli jopa yli 30 metriä sekunnissa, aiheuttivat pahimmat tuhot. Ukkosmyrsky Unto raivasi metsää Poikkeuksellisen voimakas ukkosmyrsky kulki Suomen yli Oulun seudulta kaakkoon Unton päivän iltana 5. heinäkuuta Sen aiheuttamat tuhot olivat paikallisia, mutta pahimmillaan se sai aikaan jopa satoja metrejä pitkiä tuhouria metsässä. Lisäksi metsissä oli lukuisia kaatuneita puita. Pahimpia tuhoja sähköverkolle aiheutui Pohjois-Savossa ja Etelä-Karjalassa. Sähköyhtiöt käynnistivät heti myrskyn mentyä apuvoimien kutsumisen viikonlopun vietosta, lomilta ja naapuriyhtiöistä. Ihmisten tavoittamista hankaloitti se, että yhteystiedot olivat monen kohdalta vanhentuneet. Vikailmoitusnumeroiden tukkeutuminen hermostutti kuluttajat. Tuhoutuneen verkon löytämiseen ja korjaamiseen syvällä metsässä verkkoyhtiöt tarvitsivat erikoiskalustoa, jota ei ollut heti saatavilla. Helikoptereista tilannekuvan sai parhaiten, mutta helikopteria ei ollut helppoa saada nopeasti. Korjausmiehet joutuivat odottamaan myös monitoimikoneita, joita tarvittiin kaatuneiden puiden raivaamiseen. Verkkoyhtiöt joutuivat toteamaan, että kartat eivät olleet ajantasalla. Myrskyn tuhojen korjaus kesti kaksi viikkoa. Tahallinen vahingonteko Jos sähköjärjestelmää vahingoitetaan tahallisesti, yhteiskunnan toiminta voidaan halvaannuttaa pitkäksi aikaa. Sähköverkko on tämän vuoksi mahdollinen terrorismin kohde. Yhdysvalloissa on esitetty väitteitä siitä, että vuosien 2003 ja 2008 massiiviset sähkökatkot olisivat olleet hakkereiden aiheuttamia tarkoituksellisia vahingontekokokeiluja. Molempina vuosina miljoonat yhdysvaltalaiset jäivät ilman sähköä. Vahvistuksia vahingontekoväitteisiin ei ole tosin saatu. Energia on noussut merkittäväksi välineeksi myös poliittisen ja taloudellisen painostuksen keinona valtioiden välisissä kiistoissa. Painostustoimet toisen valtion taholta voivat uhata sähkön riittävyyttä maissa, jotka käyttävät tuontisähköä. Tehopula Sähköyhtiöt ovat varautuneet tilanteisiin, joissa sähkön tuotanto ja tuontisähkö yhdessä eivät riitä siihen, kuinka paljon sähköä kulutetaan. Tällainen tilanne saattaa syntyä Suomessa kulutuksen huipputilanteissa, jos tuontisähköä ei saada. Suomen oma tuotanto ei riitä kattamaan huippukulutusta. Kun tuotanto- ja kulutusennusteet osoittavat, että tuotanto ja tuonti eivät lähipäivinä mahdollisesti riitä kattamaan kulutusta, Fingrid lähettää sähkönjakeluyhtiöille kiristynyt tehotilanne -ilmoituksen. Yhtiöitä pyydetään varautumaan sähkön käytön rajoittamiseen. Tiedotusvälineet kertovat kiristyneestä tehotilanteesta. Tehopula syntyy, kun Fingrid joutuu käynnistämään verkko- ja tuotantovikoja varten hankittua varatuotantoa, esimerkiksi kaasuturbiineja, ja korvaamaan puuttuvaa sähköä. Suurteollisuutta, jonka sähkö tulee suoraan kantaverkosta, kytketään irti. Vakavassa tehopulassa koko varatuotanto on jo käytössä. Lisäksi Fingrid rajoittaa kulutusta, millä se pyrkii turvaamaan koko sähköjärjestelmän pysymisen toimivana. Yllättävät viat tehopulatilanteessa, esimerkiksi voimalan putoaminen pois tuotannosta, voivat pahimmillaan romahduttaa sähköjärjestelmän. Kulutuksen rajoittamiseksi Fingrid voi vakavassa tehopulatilanteessa pyytää paikallisia sähköverkkoyhtiöitä rajoittamaan oman toimialueensa sähkönkulutusta. Sähköverkkoyhtiöt ovat jakaneet toimialueensa pienempiin alueisiin, joilta vuorollaan lopetetaan sähkönjakelu esimerkiksi tunniksi tai kahdeksi. Tärkeimmät kohteet, esimerkiksi sairaalat, saavat sähköä. Sähköverkkoyhtiö tiedottaa tehopulan aiheuttamista sähkökatkoista ja niiden kestosta kuluttajille etukäteen. Asiasta kerrotaan radion, television ja sähköyhtiön internetsivujen välityksellä. Sähköyhtiö ilmoittaa asiasta myös hätäkeskukseen, joka voi antaa asiasta viranomaistiedotteen. Suomen sähkönkulutuksen ja -tuotannon kahden päivän ennusteet julkaistaan Fingridin verkkosivuilla. Sähkön kulutusennuste perustuu käytönvalvontajärjestelmän tietoihin sekä lämpötilahistoriaan ja -ennusteisiin. Tuotantoennuste laaditaan voimaloiden suunnitelmien ja arvioidun tuotannon perusteella. 8 Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 97 Meriveden nousuun varaudutaan Helsingissä Helsingin kaupunki on alkanut varautua meriveden pinnan nousuun sen jälkeen, kun tammikuussa 2005 merivesi nousi hälyttävän lähelle maanalaisen energiatunneliverkoston suuaukkoja. Helsingissä tuolloin mitattu vedenkorkeus metriä (NN +1.40) on korkein koskaan mitattu veden korkeus alueella. Merenpinnan alapuolelle rakennettuun, nykyisin noin 50 kilometrin pituiseen tunneliverkostoon on sijoitettu Helsingin Energian 110 kilovoltin suurjännitekaapeleita ja tunnelin sekä kaukolämmön sähkönsyöttöjä palvelevia keskijännitekaapeleita. Samoissa tunneleissa kulkee myös kaukolämpö- ja päävesijohtoja sekä tiedonsiirtoon tarkoitettuja valokaapeleita. Kaapelit itsessään kestävät merivettä ja kuumaa kaukolämpövettä. Tunneleiden yhteydessä on myös muutamia sähköasemia, jotka sijaitsevat tulvarajan alapuolella. Tulvantorjunnan lähtökohta on, että merivesi ei saa nousta missään tilanteessa teknisiin tunneleihin. Mikäli jostakin tunnelin suuaukosta pääsee vettä tunneliverkkoon, pumpuilla ei saada pidettyä tunneliverkon vedenpintaa riittävän alhaalla. Kaupungin meren pinnan alapuolella oleva tunneliverkko, mukaan lukien metro, täyttyy vedellä jo muutamassa vuorokaudessa. Energiatunneleiden suuaukot ovat vaarassa, jos meri nousee yli kahden metrin. Tällainen hetkellinen nousu on mahdollinen, mutta tilastollisesti varsin epätodennäköinen. Ilmatieteen laitoksen merentutkijat seuraavat meren pinnan tilannetta ja ilmoittavat uhkatilanteista Helsingin pelastuslaitokselle. Pelastuslaitos kutsuu tarvittaessa koolle kriisiryhmän, joka käynnistää tulvantorjuntatoimet. Uhkaava tilanne voi kuitenkin kehittyä myös ennalta arvaamattomasti. Meren pinnan nousu johtuu useasta tekijästä. Todennäköisesti nousulle otolliset olosuhteet kehittyvät talvisaikaan. Pelkästään korkealla oleva vesi ei aiheuta uhkaa. Poikkeukselliseen veden aaltoiluun tarvitaan tuulta. Merentutkijat puhuvat myös kylpyammeilmiöstä. Itämeren altaan vesi voi heilahdella voimallisesti. Sähköverkkotoiminta edellyttää kehittämistä Sähkömarkkinoita säädellään sähkömarkkinalailla sekä sen nojalla annetuilla säädöksillä. Sähköverkkotoimintaan vaaditaan Energiamarkkinaviraston myöntämä verkkolupa, johon sisältyy velvollisuus verkon ylläpitoon ja kehittämiseen. Verkonhaltijat vastaavat sähköverkoston kunnosta ja asiakkaille toimitettavan sähkön laadusta. Sähköverkkoyhtiöitä kannustetaan valmiussuunnitteluun. Energia-ala julkaisi vuoden 2001 myrskyjen jälkeen ohjeen, jonka perusteella verkkoyhtiöt varautuvat laajoihin käyttökeskeytyksiin muun muassa maaston raivauksen ja asiakasviestinnän osalta. Myös energiayhtiöiden kriisiviestinnän suunnitteluun on julkaistu ohje. Asiantuntijat Mika Hinkkanen, kunnossapitopäällikkö, Helen Sähköverkko Oy Kimmo Kahma, yksikön päällikkö, merentutkimus, Ilmatieteen laitos Elina Lehtomäki, asiantuntija, Energiateollisuus ry Markku Nikkilä, prikaatikenraali puolustusministeriö Veli-Pekka Nurmi, toimitusjohtaja, Tampereen Sähkölaitos-yhtiöt Timo Ristikankare, valmiuspäällikkö, Fingrid Oyj Jyrki Uusitalo, kehityspäällikkö, Fingrid Oyj Ari Venäläinen, ryhmäpäällikkö, ilmastopalvelu, Ilmatieteen laitos Kunnan johtoryhmällä oltava varavoimaa Pitkän sähkökatkon aiheuttama kriisi on erittäin haasteellinen johtamisen kannalta. Kunnan kriisisuunnitelmia ei voida noudattaa, jos sähköä ei ole. Tämän vuoksi kunnan johtoryhmän käytettävissä on oltava varavoimaa helposti saatavana. Kunta varautuu sähkökatkoihin hankkimalla siirrettäviä varavoimalaitteita ja asentamalla tarvittaviin kohteisiin valmiit liityntäpisteet. Kunta myös tarkistaa, että sen kriittisiin kohteisiin ei pääse asiattomia. Nauhoittava kameravalvonta on tarpeen haavoittuvissa kohteissa. Kirjalliset lähteet Italian sähkökatko. Maija Arminen. Seminaarityö. Lappeenrannan teknillinen yliopisto Pohjois-Amerikan sähkökatko. Miikka Rummukainen. Seminaarityö. Lappeenrannan teknillinen yliopisto Suurmyrskyt; kokemuksia ja oppeja. Antti Mättö. Seminaarityö. Lappeenrannan teknillinen yliopisto Stormen Gudrun. Vad kan man lära av naturkatastrofen 2005? Svenska Energimyndigheten Sähkökatko Etelä-Ruotsissa ja Itä-Tanskassa Tiina Harpila. Seminaarityö. Lappeenrannan teknillinen yliopisto Sähkönjakelun toimitusvarmuuden kehittäminen. Sähkön jakeluhäiriöiden ehkäisemistä ja jakelun toiminnallisia tavoitteita selvittäneen työryhmän raportti. Kauppa- ja teollisuusministeriö Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 118 Vuosi 2003 oli synkkä vuosi sähkön käyttäjille eri maissa Kaksi yhtäaikaista sähköverkon vikaa aiheuttivat kaaoksen Ruotsissa ja Tanskassa Ketjureaktio pimensi New Yorkin Yhdysvaltain itärannikko kärsi historiansa pahimmasta sähkökatkosta, joka alkoi puolilta päivin 14. kesäkuuta vuonna Ketjureaktio katkaisi iltapäivä kello 16:een mennessä sähköt noin 50 miljoonalta ihmiseltä alueella, joka ulottui Kanadaan asti. Katko aiheutti ainakin viiden ihmisen kuoleman ja täydellisen kaaoksen muun muassa New Yorkiin. Kaupungin pormestari julisti tapahtumien johdosta alueelle hätätilan. Laajan tapahtumaketjun alkusyystä ei ole täyttä varmuutta. Syyksi on epäilty inhimillistä virhettä tai tahallista vahingontekoa, mikä johti tietokoneiden palvelemien putoamiseen käytöstä sähköverkon valvomossa. Samaan aikaan yhdellä siirtojohdolla Ohiossa tapahtunut yhteyden katkeaminen alkoi kuormittaa muita linjoja, mistä verkon valvojat eivät saaneet tietoa tarpeeksi ajoissa. Oli kuuma päivä, jolloin ilmastointilaitteet kuluttivat paljon sähköä. Ihmiset olivat juuri päässeet töistä, mikä myös lisäsi sähkönkulutusta. Dominovaikutus sai aikaan kaikkiaan sadan voimalan irtoamisen verkosta, mukana yhdeksän ydinreaktoria. Voimaloiden putoaminen pois verkosta tapahtui yksi kerrallaan. Voimaloiden irtoaminen aiheutti lisää kuormaa toisiin siirtojohtoihin, jotka katkesivat. Tämä sai jälleen uusia voimaloita irtoamaan automaattisesti verkosta. Sähkökatko valtasi seitsemän USA:n osavaltiota: New Jerseyn, New Yorkin, Connecticutin, Massachusettsin, Pennsylvanian, Ohion ja Michiganin. Kanadassa Ontario jäi ilman sähköä. Liikenne oli kaikkialla pahassa kaaoksessa, koska liikennevalot eivät toimineet. New Yorkin metron sulkeuduttua ihmismassat liikkuivat jalan kaduilla pyrkiessään pois kaupungista. Illan tullen kirkkojen portaille tai puistoihin kerääntyi ihmisiä nukkumaan. Osa asukkaista oli ilman sähköä jopa viikon. Veden tulon loppuminen aiheutti suuria ongelmia. Ihmiset kärsivät kuumuudesta, sillä ilmastointilaitteet eivät toimineet. Kun sähköä kyettiin jälleen toimittamaan, paljon energiaa vaativa teollisuus, esimerkiksi autotehtaat, pysyivät alkuun suljettuina. Tämän johdosta useat työntekijät saivat vapaapäivän. New Yorkin pörssi avautui heti seuraavana päivänä. Lyhyt mutta laaja sähkökatko sekoitti Lontoon Sähkökatko pysäytti julkisen liikenteen Lontoon keskustassa illalla 29. elokuuta Noin puoli tuntia kestänyt katkos koski suurta osaa Lontoota ja Kaakkois-Englantia. Tuhannet ihmiset joutuivat jatkamaan matkaansa kävellen pimeillä kaduilla. Katulamppujen ollessa pimeinä näkymä muistutti silminnäkijöiden mukaan New Yorkia aiemmin samassa kuussa sattuneen laajan sähkökatkon aikana. Katko johtui muuntajan rikkoutumisen aiheuttamasta viasta Britannian valtiollisessa sähköverkossa. Metroliikenteen pysähtymisen lisäksi monia rautatieasemia suljettiin. Etelä-Ruotsi ja Itä-Tanska jäivät ilman sähköä kahden, lyhyellä aikavälillä sattuneen häiriön vuoksi. Ensimmäinen häiriö tapahtui alkuiltapäivästä Oskarshamnin ydinvoimalassa, joka on yksi Ruotsin suurimmista tuotantoyksiköistä. Venttiilivian seurauksena kolmosreaktori jouduttiin ajamaan alas. Vain viisi minuuttia myöhemmin Horreden sähköasemalla tapahtui oikosulku. Vika katkaisi sähköasemalle tulevat yhteydet kahdesta reaktorista Ringhalsin ydinvoimalasta. Ruotsin kantaverkko menetti vikojen vuoksi yhteensä 3000 megawatin tehon. Etelä-Ruotsin ja Itä-Tanskan alueella lähes viisi miljoonaa ihmistä jäi hetkessä ilman sähköä. Tunteja kestäneet sähkökatkot aiheuttivat Sähkökatko pimensi Rooman Valkoisen yön Lähes koko Italian laajuinen sähkökatko sai alkunsa sähkölinjan yhteyden katkeamisesta aamuyöllä 28. syyskuuta 2003 Sveitsissä lähellä Italian rajaa. Puun oksa ilmeisesti heilahti kovassa tuulessa liian lähelle korkeasti kuormitettua 380 kilovoltin johtoa, mikä aiheutti maasulun. Sveitsin sähköverkon valvontakeskuksessa huomattiin uhkaava tilanne, jossa toiset siirtoverkot alkoivat kuormittua. Välittömästi Italian verkon valvojan kanssa sovitut toimenpiteet eivät auttaneet. Pian myös toinen tärkeä yhdysjohto laukesi, mikä ilmeisesti johtui sen kuumenemisesta liikaa. Kahden tärkeän linjan pudottua verkosta kuormitukset jäljellä olevilla linjoilla kasvoivat sietämättömiksi. Verkossa esiintyi vakavia häiriöitä. Italian verkko ei pysynyt samassa tahdissa muun Manner-Euroopan yhteiskäyttöverkon kanssa. Tämän seurauksena kaikki loput Italian rajoilla olevat katkaisijat laukesivat lähes samanaikaisesti ja Italian siirtoverkko irtosi yhteiskäyttöverkosta. monenlaista harmia. Kummassakin maassa katkoksen alueella junaliikenne pysähtyi täysin. Kööpenhaminassa metroliikenne seisahtui. Sähkökatkon aikana tapahtui useita liikenneonnettomuuksia. Liikenne oli sekavaa, kun liikennevalot olivat pois käytöstä. Myös teollisuudelle koituivat suuret kustannukset, sillä katkos pysäytti kaikki tehtaat alueella. Sairaalat toimivat varavoiman turvin. Puhelinyhteyksissä oli häiriöitä suuressa osassa Ruotsia. Myös pankkiautomaatit olivat pois käytöstä ja muukin sähköinen rahaliikenne seisahduksissa. Ruotsin hätäkeskus, Sos Alarm, ruuhkaantui. Suurin osa puheluista koski hisseihin jumittuneita ihmisiä. Jännitteet romahtivat etenkin Pohjois-Italiassa, ja useita italialaisia voimalaitoksia putosi pois käytöstä. Noin kaksi ja puoli minuuttia yhteiskäyttöverkosta irtoamisen jälkeen sähkökatko pimensi suurimman osan Italiasta. Sähkön jakelu jatkui normaalisti vain Sardinian saarella. Katkos aiheutti kaaoksen muun muassa junaliikenteessä, kun tuhansia matkustajia jäi loukkuun juniin. Viranomaiset kehottivat ihmisiä pysymään kodeissaan, ja poliisit määrättiin hälytysvalmiuteen eri puolilla maata. Vakavia välikohtauksia ei kuitenkaan tiedetä sattuneen. Roomassa juhlittiin ensimmäistä Valkoista yötä eli koko kaupungin kattavaa valtavaa kulttuuritapahtumaa. Tapahtuman vuoksi yön ajan ilmaiseksi käytössä ollut julkinen liikenne pysähtyi täysin. Puhelinliikenne toimi normaalisti, mutta ihmisiä kehotettiin käyttämään puhelinta vain välttämättömissä tapauksissa, jottei verkko ylikuormittuisi. Puoliltapäivin sähköt olivat palanneet jo Pohjois- ja Etelä-Italiaan, ja katkoksia oli vain maan keskiosissa. 12 Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 139 Pohjoismaiden pahin luonnononnettomuus koetteli Ruotsia MITEN VIRANOMAISET VARAUTUVAT Gudrun vaati 18 kuolonuhria Etelä-Ruotsia koetteli talvimyrsky 7. tammikuuta Tuulimittari ehti ennen rikkoutumistaan mitata länsirannikolle kello 17 aikaan saapuneen myrskyn nopeudeksi 43 metriä sekunnissa. Myrsky pyyhkäisi tieltään 250 miljoonaa puuta ja tuhosi lähes koko maanpäällisen sähköverkon. Myrskyssä kuoli seitsemän ihmistä. Raivaustöissä menehtyi kaikkiaan 11 henkeä. Lisäksi sattui vielä 141 työtapaturmaa. Sähköt katkesivat kodissa. Keskimäärin sähkökatko kesti neljä vuorokautta, pisimmillään puolitoista kuukautta. Lämmityksen katkeamisesta kärsivät eniten pientaloissa ja pienten lämpölaitosten alueella asuvat. Isommat kaukolämpöyhtiöt saivat melko nopeasti toimintansa kuntoon. Sähköä enemmän ihmiset kaipasivat puhelinta. Lankapuhelimet ja kännykät olivat mykkiä myrskyn jälkeen. Puhelinyhteydet palasivat noin viikon kuluttua. Vanhainkodeissa ei ollut varavoimalaitteita. Viranomaiset järjestivät kaikkiaan 60 evakuoimispaikkaa sairaille ja vanhuksille. Joihinkin vanhainkoteihin tuotiin siirrettävä varavoimalaite. Kunnissa järjestettiin lisäksi asukkaille tiloja, joihin sai tulla lämmittelemään, syömään ja suihkuun. Niissä jaettiin myös tietoa tilanteesta. Vedenjakelupisteitä perustettiin. Neljä päiväkotia ja neljä koulua jouduttiin sulkemaan kahdeksi päiväksi, minkä jälkeen ne jatkoivat toimintaansa eri tiloissa. Kunnat keskittivät käytettävissä olevat varavoimakoneet lämpökeskuksiin sekä juomaveden puhdistamoihin. Jäteveden puhdistamoihin ei varavoimaa kaikissa paikoissa riittänyt. Kaikkiaan noin kuutiometriä puhdistamatonta jätevettä pääsi vesistöihin. Sähköyhtiöt ja pelastusviranomaiset käyttivät tiedottamisessa alue- ja paikallisradioita. Tiedon välitys onnistui kuitenkin varsin vaihtelevasti. Kaikilla ei ollut patteriradiota, eikä kuuluvuusalueiden reunamilla viestien perillemenosta ollut varmuutta. Valtion ja aluehallinnon viranomaiset kokivat ihmisten tavoittamisen vaikeaksi. Parhaiten onnistuivat paikallisviranomaiset. Tiedotteita vietiin taloihin muun muassa postinkantajien ja urheiluseurojen avulla. Sähkö- ja puhelinyhtiöillä oli vaikeuksia saada riittävästi ammattimiehiä töihin. Puhelinasentajilta loppuivat johdot kesken, ja niitä jouduttiin hakemaan lisää matkojen takaa. Asentajien paikallistuntemus oli yleisesti heikkoa. Kartoistakaan ei ollut apua, koska kaatuneiden puiden peittämä maasto oli vaikea tunnistaa. Korjausmiesten avuksi tulivat paikalliset suunnistusseurat. Talouselämä kärsi raskaat tappiot tuotannon menetyksien vuoksi. Maatiloista eniten kärsivät maitotilat. Hotellit ja ravintolat lopulta hyötyivät myrskystä, sillä ne majoittivat ja ruokkivat muualta tulleet korjausmiehet. Myös koneyrittäjät ja -kauppiaat saivat hyvät tulot. Valtioneuvosto ohjaa varautumista, jonka tavoitteena on suomalaisten selviytyminen erilaisissa yhteiskunnan häiriö- ja poikkeustilanteissa. Vuosina 2003 ja 2006 valtioneuvosto hyväksyi Yhteiskunnan elintärkeiden toimintojen turvaamisen strategian (YETTS), jolla eri hallinnonalojen varautuminen sovitetaan yhteen. Ministeriöt ohjaavat ja seuraavat oman alansa varautumista häiriötilanteisiin. Ministeriön kansliapäällikön tehtävänä on huolehtia hallinnonalansa valmiudesta ja turvallisuudesta. Jokaisessa ministeriössä on lisäksi valmiusyksikkö, jota johtaa valmiuspäällikkö. Kokonaismaanpuolustuksen yhteensovittamisesta vastaa puolustusministeriö. Uudet aluehallinnon viranomaiset jatkavat lääninhallitusten työtä varautumisen ohjaamisessa kunnissa. Kuntien rooli varautumisessa on keskeinen, koska elintärkeiden toimintojen järjestäminen on normaalioloissakin erityisesti kuntien vastuulla. Kuntien varautumista johtaa kunnanjohtaja yhdessä kunnanhallituksen kanssa. Valmiuslaki velvoittaa kuntia valmiussuunnitteluun ja poikkeusoloissa tapahtuvan toiminnan etukäteisvalmisteluun. Kuntien tulee varmistaa tehtäviensä mahdollisimman häiriötön hoito myös poikkeusoloissa. Yritysten varautumisen lähtökohtana ovat liiketoiminnalliset perusteet, asiakkaiden kanssa tehdyt sopimukset sekä toiminnan riskienhallinta. Esimerkiksi päivittäistavarahuoltoa ja rahoitustoimialaa velvoitetaan lisäksi lainsäädännöllä varautumaan häiriöihin. Kansalaisjärjestöillä on merkittävä rooli käytännön turvallisuuden lisäämisessä. Ne lisäävät toiminnallaan myös yhteiskunnan kriisinkestokykyä. Kansalaisjärjestöillä on jo pitkä kokemus viranomaisten auttamisesta esimerkiksi etsintä-, pelastus-, palokunta- ja ensiaputoiminnan järjestämisessä. Normaalioloissa ehkäistään uhkia Yhteiskunnan on selviydyttävä sille kuuluvista tehtävistä kaikissa erilaisissa tilanteissa. Tilanteet voidaan luokitella sen mukaisesti, kuinka vakavaksi tai suureksi uhka tai häiriö arvioidaan. Tällöin puhutaan turvallisuustilanteista. Usein turvallisuustilanteet jaetaan kolmeen luokkaan: normaaliolot, häiriötilanne ja poikkeusolot. Normaalioloiksi kutsutaan tilannetta, jossa ihmisillä tai yhteiskunnalla ei ole mitään välitöntä uhkaa tai vaaraa. Normaalioloissa viranomaisten vastuulla on uhkien ja vaarojen ennaltaehkäisy, niiden hallinta ja tilanteista toipuminen. YETTS Sisäisen turvallisuuden ylläpitäminen. Muodostetaan oikea-aikaisen päätöksenteon tueksi sisäisen turvallisuuden tilannekuva, johon kuuluvat yleistä järjestystä ja turvallisuutta, pelastus- ja meripelastustointa, rajatilannetta ja maahanmuuttovirtoja koskevat tiedot sekä kansainvälinen ja Suomen lähialueiden turvallisuustilanne. 14 Pitkä sähkökatko ja yhteiskunnan elintärkeiden toimintojen turvaaminen Pitkä sähkökatko ja yhteiskunnan elintärkeiden toimintojen turvaaminen 15 Näytä lisää
Fingrid Oyj:n lehti 3/2013 Kantaverkko ja käyttövarmuus 4 8vuorokauden Eurooppalaiset verkkosäännöt edistävät käyttövarmuutta Kantaverkkokeskus valvoo ympäri 12 Jatkuvuudenhallinta on nykyaikaista varautumissuunnittelua Lisätiedot Poikki. Näin selviät pitkästä sähkökatkosta
pahasti Poikki Näin selviät pitkästä sähkökatkosta LUKIJALLE Kun sähköt katkeavat, meitä kiinnostaa, miten kauan katko kestää. Yleensä se on ohi ennen kuin ehdimme tehdä mitään. Katkot ovat lyhentyneet Lisätiedot Varautuminen ja. jatkuvuudenhallinta KUNNASSA
Varautuminen ja jatkuvuudenhallinta KUNNASSA YHTEISTYÖSSÄ Valtiovarainministeriö Sisäasiainministeriö Puolustusministeriö Turvallisuus- ja puolustusasiain komitea Huoltovarmuuskeskus Suomen Kuntaliitto Lisätiedot Varaudu. Opas kunnan viestintään kriisi- ja erityistilanteissa. Varaudu. Opas kunnan viestintään kriisi- ja erityistilanteissa
Varaudu Opas kunnan viestintään kriisi- ja erityistilanteissa Varaudu Opas kunnan viestintään kriisi- ja erityistilanteissa Suomen Kuntaliitto Helsinki 2009 Työryhmä: Viestintäjohtaja Jari Seppälä, Kuntaliitto Lisätiedot Suomen Erillisverkot Oy:n sidosryhmälehti 3/10
Suomen Erillisverkot Oy:n sidosryhmälehti 3/10 VIRVE toimi myrskyjenkin keskellä s. 4 Liikennekeskukset tukevat viranomaisia s. 10 Langaton tiedonsiirto puhuttaa s. 14 SosTer VIRVE-pääkäyttö ensihoitokeskuksiin Lisätiedot KANTAVERKKO ja käyttövarmuus 4 14. Käyttötoiminnan verkkosäännöt valmistelussa. Sähköjärjestelmä uudessa tilanteessa. Fingrid.
Fingrid Oyj:n lehti 3/2012 KANTAVERKKO ja käyttövarmuus 4 14 muuttaa Sähköjärjestelmä uudessa tilanteessa Fingrid 26 Käyttötoiminnan verkkosäännöt valmistelussa PÄÄKIRJOITUS FINGRID Fingrid Oyj:n lehti Lisätiedot Vesihuoltolaitosten ja elintarvikeyritysten riskienhallinnan yhteistyön kehittäminen. 16.2.2011 Ylva Gilbert, Riikka Lehti ja Mari Saario
Vesihuoltolaitosten ja elintarvikeyritysten riskienhallinnan yhteistyön kehittäminen 16.2.2011 Ylva Gilbert, Riikka Lehti ja Mari Saario Sisällysluettelo Esipuhe... 3 Terminologia... 4 1 Johdanto... 5 Lisätiedot Ilomantsin kunnan valmiussuunnitelman yleinen osa. Hyväksytty: Versionhallinta: Muutospäivä: Muutos: Muutoksen tekijä:
Ilomantsin kunnan valmiussuunnitelman yleinen osa Hyväksytty: Versionhallinta: Muutospäivä: Muutos: Muutoksen tekijä: SISÄLTÖ 1 Strateginen valmiussuunnitelma, varautuminen häiriötilanteisiin... 3 1.1 Lisätiedot Puolustusvoimat hyvä kumppani viranomaiselle s. 4 11. Kouvolan perusturvapalvelut hankki VIRVEt s. 12 STUK valvoo koko ajan s. 15
Suomen Erillisverkot Oy:n sidosryhmälehti 3/0 Puolustusvoimat hyvä kumppani viranomaiselle s. 4 11 Kouvolan perusturvapalvelut hankki VIRVEt s. 12 STUK valvoo koko ajan s. 15 VIRVE-verkkoa kehitetään koko Lisätiedot Luukkonen Henna. Vesiosuuskunnat, kuntien vesihuoltolaitokset
Luukkonen Henna Vesiosuuskunnat, kuntien vesihuoltolaitokset ja kunnat Helsinki 2013 Sisältö Esipuhe... 2 Ohjausryhmä... 4 Merkinnät... 5 Oppaan sisältö tiivistettynä... 6 Osa 1 - Suomalainen vesihuolto... Lisätiedot 1 Johdanto. 2 Mitä on valmiussuunnittelu ja varautuminen
LAPPEENRANNAN KAUPUNKI VALMIUSSUUNNITELMA YLEINENN OSA 2.12.2013 Kaupunginkanslia 2 Sisällysluettelo 1 Johdanto... 3 2 Mitä on valmiussuunnittelu ja varautuminen... 3 3 Valmiussuunnittelun valtakunnallisia Lisätiedot LETKU. Tampereen aluepelastuslaitoksen henkilöstölehti 4/4 2008 / joulu LETKU & LAASTARI
LETKU & LAASTARI Tampereen aluepelastuslaitoksen henkilöstölehti 4/4 2008 / joulu LETKU & LAASTARI 1 Tässä lehdessä: Millainen on turvallinen joulu -- -- -- -- -- -- -sivu 3 Eläkejuhlia ja nimityksiä -- Lisätiedot Sosiaali- ja terveystoimen VIRVE-käyttö kasvaa s. 4. Eläintaudit jatkuva uhka s. 6. VIRVE rautateille s. 14
Suomen Erillisverkot Oy:n sidosryhmälehti 2/0 Sosiaali- ja terveystoimen VIRVE-käyttö kasvaa s. 4 Eläintaudit jatkuva uhka s. 6 VIRVE rautateille s. 14 4 11 Sisältö VIRVE-uutiset 2/200 Sosiaali- ja terveystoimen Lisätiedot YHTEISKUNNAN TURVALLISUUSSTRATEGIA
Valtioneuvoston periaatepäätös 16.12.2010 YHTEISKUNNAN TURVALLISUUSSTRATEGIA Valtioneuvoston periaatepäätös 16.12.2010 Eteläinen Makasiinikatu 8 PL 31, 00131 HELSINKI www.defmin.fi Taitto: Tiina Takala/puolustusministeriö Lisätiedot /2010. Viestintäviraston selvitys. Tilannekuva - tietoisuus viestintäverkkojen ja -palvelujen tilasta
/2010 Viestintäviraston selvitys Tilannekuva - tietoisuus viestintäverkkojen ja -palvelujen tilasta Työryhmäraportti /2010 1 (31) SISÄLLYS 1 JOHDANTO...2 2 MIKÄ TILANNEKUVA?...4 2.1 MITKÄ OVAT VIESTINTÄVERKKOJA Lisätiedot Risk Consulting. Toimitusjohtajan ja hallituksen vastuu. Vastuu-Navigaattori kokemuksia käytännön riskienhallinnasta
Risk Consulting I F S R I S K M A N A G E M E N T J O U R N A L 1 / 2 0 0 9 Toimitusjohtajan ja hallituksen vastuu Vastuu-Navigaattori kokemuksia käytännön riskienhallinnasta Sisältö Pääkirjoitus Keskittyminen Lisätiedot Varkauden kaupungin valmiussuunnitelman
Varkauden kaupungin valmiussuunnitelman yleinen osa Versio Muutospäivä Muutos 1.0 13.10.2014 Hyväksytty kaupunginhallituksen kokouksessa SISÄLTÖ 0 Yleistä... 3 1 Strateginen valmiussuunnitelma, varautuminen Lisätiedot YRITYSVASTUURAPORTTI 2013
GLOBAL REPORTING INITIATIVE (GRI) -OHJEISTUKSEN MUKAISESTI TEHTY SUPPEAN TASON YRITYSVASTUURAPORTTI YRITYSVASTUURAPORTTI 2013 Suomen Erillisverkot -konserni SISÄLTÖ 3 PÄÄKIRJOITUS VASTUUSAVOTASSA 3 YRITYSVASTUURAPORTIN Lisätiedot Vuosikertomuksen sisältö ja raportointiperiaatteet
2013 VUOSIKERTOMUS Vuosikertomuksen sisältö ja raportointiperiaatteet Fingrid laatii konsernitilinpäätöksen ja osavuosikatsaukset kansainvälisten EU:n hyväksymien IFRS-raportointistandardien ja arvopaperimarkkinalain Lisätiedot Risk Consulting. Työturvallisuusriskien hallinta on kilpailutekijä. Mahdottomasta mahdollinen
Risk Consulting I F S R I S K M A N A G E M E N T J O U R N A L 1 / 2 0 0 5 Työturvallisuusriskien hallinta on kilpailutekijä Mahdottomasta mahdollinen Sisältö Gudrun-myrsky ja sen vaikutukset 7 ASKELMA Lisätiedot Lausuntoyhteenveto - ehdotus hallituksen esitykseksi vesihuoltolainsäädännön muuttamisesta
LAUSUNTOYHTEENVETO 7..6.2013 1 (68) MMM039:00/2008 Lausuntoyhteenveto - ehdotus hallituksen esitykseksi vesihuoltolainsäädännön muuttamisesta SISÄLLYS Lausunnonantajat...3 Yleiskommentit...5 Yleisiä arvioita...5 Lisätiedot PUOLUSTUSVOIMIEN VIRKA-APU PELASTUSTOIMELLE JA OSALLISTUMINEN PELASTUSTOIMINTAAN
1 PUOLUSTUSVOIMIEN VIRKA-APU PELASTUSTOIMELLE JA OSALLISTUMINEN PELASTUSTOIMINTAAN 10. Turvallisuusjohdon koulutusohjelma Teknillinen korkeakoulu Koulutuskeskus Dipoli Tutkielma 2009 Risto Salopuro 2 1. Lisätiedot power ABB Oy:n asiakaslehti
power 1 14 ABB Oy:n asiakaslehti Robotisoituva automatiikka Eino-myrskyn tuomat opit 06 Pohjois-Karjalan Sähkön käytöntukijärjestelmästä oli hyötyä Asiantuntija direktiiviä tekemässä 14 Esa Virtanen mukana Lisätiedot Kunnan valmiussuunnitelman yleisen osan malli ja ohje sen käyttöön. Jussi Korhonen & Markku Ström
Kunnan valmiussuunnitelman yleisen osan malli ja ohje sen käyttöön Jussi Korhonen & Markku Ström Pelastusopiston julkaisu D-sarja: Muut 2/2012 ISBN 978-952-5905-23-6 ISBN 978-952-5905-24-3 (PDF) ISSN 1795-9187 Lisätiedot VSS-Etsi! HVSSY 70 v. juhlanumero. Väestönsuojelulehti Jäsenlehti 1-2011. Helsingin Väestönsuojeluyhdistys ja Helsingin Etsintä- ja Pelastuskoirat
VSS-Etsi! Väestönsuojelulehti Jäsenlehti 1-2011 Kokouskutsu s. 4 Juhlatunnelmia s. 14-17 Pelastuskoirasivut HVSSY 70 v. juhlanumero Helsingin Väestönsuojeluyhdistys ja Helsingin Etsintä- ja Pelastuskoirat Lisätiedot Valtionhallinnon viestintä häiriötilanteissa ja poikkeusoloissa
Valtionhallinnon viestintä häiriötilanteissa ja poikkeusoloissa Valtioneuvoston kanslian määräykset, ohjeet ja suositukset 1/2013 Valtionhallinnon viestintä häiriötilanteissa ja poikkeusoloissa Valtioneuvoston Lisätiedot Fortum ja yhteiskunta
Fortum ja yhteiskunta 24 Fortum lyhyesti Sisältö 3 Vastuullista liiketoimintaa tuottavasti 4 Vastuullisuus luo kestävää liiketoimintaa 5 Kestävän kehityksen ohjelma määrittelee tavoitteet 6 Puhtaampaa Lisätiedot KUMPPANUUS. Kari Piispanen ja Jorma Holopainen ovat tyytyväisiä YIT:n ja Mikkelin yhteisyritykseen
ALANSA YKKÖNEN 5 /2010 Vaalassa ilmastotyö on arjen pieniä tekoja, kunnanjohtaja Tytti Määttä sivulla 36 kertoo. sivu 22 Kari Piispanen ja Jorma Holopainen ovat tyytyväisiä YIT:n ja Mikkelin yhteisyritykseen Lisätiedot AJANKOHTAISTA SÄTEILY- JA YDINTURVALLISUUDESTA. YDINVOIMAN TULEVAISUUS SUOMESSA JA MUUALLA Kännykkäsäteilystä eri sävyissä ALARA 4/2007 1
alara4 2007 AJANKOHTAISTA SÄTEILY- JA YDINTURVALLISUUDESTA YDINVOIMAN TULEVAISUUS SUOMESSA JA MUUALLA Kännykkäsäteilystä eri sävyissä ALARA 4/2007 1 alara AJANKOHTAISTA SÄTEILY- JA YDINTURVALLISUUDESTA Lisätiedot VESIHUOLLON KEHITTÄMISEN SUUNTAVIIVOJA. Paul Silfverberg. VESI- JA VIEMÄRILAITOSYHDISTYKSEN MONISTESARJA Nro 20